Diari Oficial de la Generalitat Valenciana


Sumari del DOGV 3318, del 28-08-1998 (1998/7119)

RESOLUCIÓ de 30 de juliol de 1998, del conseller de Medi Ambient, per raó de l'Ordre 27 d'abril de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.246, de 20.05.1998).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3318

Data del DOGV
:   28-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7119


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 30 de juliol de 1998, del conseller de Medi Ambient, per raó de l'Ordre 27 d'abril de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.246, de 20.05.1998). [1998/X7119]
  
Vista l'Ordre de 27 d'abril de 1998, de la Conselleria de Medi Ambient, per la qual es convoquen subvencions destinades a la redacció d'estudis d'impacte ambiental de la revisió de plans generals d'ordenació urbana (DOGV núm. 3.246 de 20.05.1998).
  
Vist que en el termini previst en l'esmentada ordre, un total de 23 corporacions locals de la Comunitat Valenciana han presentat sol·licituds d'acord amb les bases establides en l'annex I de l'ordre de convocatòria.
  
Vist que 15 de les sol·licituds aporten la documentació exigida a la base quarta de l'annex I de l'ordre de convocatòria.
  
Vist que a les vuit que havien presentat la documentació incompleta, se'ls va requerir que en un termini de deu dies, aportaren els documents que faltaven.
  
Vist que sis d'aquestes aporten la documentació sol·licitada i unes altres dos no contesten als requeriments efectuats.
  
Vist que en aplicació de la base primera de l'annex I de l'esmentada ordre, un dels municipis sol·licitants no pot ser beneficiari de la subvenció pel fet d'excedir el nombre d'habitants de dret establit en l'esmentada base.
  
Vist que, en aplicació de la base quarta, apartat tercer de l'annex I de l'esmentada ordre, dues de les sol·licituds presentades, ho han sigut fora del termini assenyalat.
  
Atés el que disposa la base cinquena de l'annex I de l'esmentada ordre, en la qual s'estableixen els criteris de valoració que ha de tenir en consideració la comissió de valoració per a la concessió de les subvencions, i havent-se estimat les sol·licituds presentades d'acord amb els esmentats criteris.
  
Per tot això, i en virtut del que disposa la base cinquena, apartat quart de l'annex I de l'esmentada ordre de convocatòria, i a proposta del director general per al Desenvolupament Sostenible, resolc:
  
Primer
  
Concedir als beneficiaris que s'allisten en l'annex I, d'acord amb els criteris de valoració de la base cinquena de l'annex I de l'Ordre de 27 d'abril de 1998, les subvencions en la quantia que s'indica.
  
Segon
  
Denegar la subvenció a les sol·licituds allistades en l'annex II, pels motius que es detallen, en no adaptar-se al que disposen les bases primera i quarta que regulen la concessió de subvencions de l'esmentada ordre de 27 d'abril de 1998, d'acord amb les quals només podran ser beneficiaris de les subvencions els municipis amb menys de 3000 habitants de dret, les instàncies presentades en el termini d'un mes comptador a partir de la publicació de l'ordre i acompanyades de la documentació que s'especifica en l'apartat cinqué.
  
Tercer
  
Les quantitats que percebran els beneficiaris se satisfaran d'acord amb les bases setena, vuitena i novena de l'annex I de l'ordre de convocatòria, les quals taxativament indiquen el següent:
  
Procediment de pagament
  
Els pagaments s'efectuaran una vegada acabat l'estudi i presentat a la Conselleria de Medi Ambient, després del certificat previ expedit per un tècnic competent, i s'hi haurà de fer constar el cost real de la inversió efectivament realitzada.
  
En el supòsit que la inversió realment efectuada siga inferior a la que va servir de base per a la concessió de la subvenció, el percentatge de l'ajuda s'aplicarà sobre l'import de la inversió efectivament realitzada, i hi quedarà deduïda de l'ajuda inicialment concedida la part proporcional.
  
Justificació de les actuacions que s'han de realitzar
  
S'estableixen com a normes específiques per a la justificació d'aquestes subvencions les següents:
  
- certificat comptable del secretari-interventor municipal sobre la despesa
  
- còpia autentificada del document comptable que li servisca de suport (o de reconeixement de l'obligació de pagament) i de la factura
  
- un exemplar de la documentació objecte de la subvenció.
  
Termini d'execució
  
Els treballs objecte d'aquesta subvenció hauran d'estar acabats, com a data límit, el 30 de setembre de 1998. La falta de presentació d'aquests davant la Conselleria de Medi Ambient (en qualsevol dels llocs descrits a la base 4.2) o la presentació amb posterioritat a la indicada data, donarà lloc a la pèrdua de la subvenció.
  
Quart
  
Notificar a les persones interessades aquesta resolució.
  
Contra aquesta resolució, que posa fi a la via administrativa, pot presentar-se un recurs contenciós administratiu en el termini de dos mesos, comptadors des de l'endemà de la publicació en el Diari Oficial de la Generalitat Valenciana, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciós Administrativa. Prèviament a aquesta interposició caldrà comunicar el fet a aquesta Conselleria, d'acord amb allò que s'ha disposat en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que s'utilitze qualsevol altra via que es considere oportuna.
  
València, 30 de juliol de 1998.- El conseller de Medi Ambient: José Manuel Castellá Almiñana.
  
Annex I
  
Municipis Subvenció concedida
  
AIGÜES 450.000
  
BENFERRI 750.000
  
BENIFATO 600.000
  
LA ROMANA 1.125.000
  
MILLENA 1.106.250
  
RAFAL 750.000
  
TIBI 1.305.000.
  
TORMOS 300.000
  
LA SALZADELLA 526.196
  
S. JOAN DE MORÓ 140.625
  
TALES 522.000
  
LA TORRE D'EN BESORA 826.000
  
LA VALL D'ALBA 375.000
  
VILAFAMÉS 375.000
  
ALFARA DE ALGIMIA 225.000
  
ALMOINES 350.316
  
BENIMODO 348.000
  
BENIMUSLEM 435.000
  
LLAURÍ 1.827.000
  
QUATRETONDA 1.500.000
  
YÁTOVA 614.708
  
Annex II
  
Ajuntament Motiu de denegació de la subvenció
  
CONFRIDES Lliurar la sol·licitud fora de termini
  
ALGIMIA DE ALFARA Lliurar la sol·licitud fora de termini
  
BELLREGUARD Tenir més de 3.000 habitants
  
DAYA VIEJA Documentació incompleta